Quảng Ninh
Quảng Ninh on maakunta Vietnamin koillisosassa Đông Bắcin alueella Kiinan rajalla. Maakunnassa on 1 144 381 asukasta (vuonna 2009) ja sen pinta-ala on 6 099 neliökilometriä. Maakunnan väestötiheys on siten 187,6 asukasta neliökilometrillä. Quảng Ninhin pääkaupunki on Hạ Long, joka sijaitsee Etelä-Kiinan mereen kuuluvan Hạ Longin lahden rannikolla. Luonnonkaunis lahti on valittu Unescon maailmanperintöluetteloon vuonna 1994.
Lianyungang
Lianyungang (, pinyin: Liányúngăng Shì) on prefektuuritason kaupunki Kiinan Jiangsun maakunnan pohjoisosassa. Kaupungin keskusta sijaitsee linnuntietä noin 285 kilometriä maakunnan pääkaupunki Nanjingistä pohjoiseen ja 22 kilometriä Keltaisenmeren rannalta sisämaahan. Kaupungin väkiluku on 4,393 miljoonaa (2010) ja pinta-ala 7 446 neliökilometriä.